Diari Oficial de la Generalitat Valenciana


Sumari del DOGV 4669, del 14-01-2004 (2003/13283)

ORDE de 10 de desembre de 2003, de la Conselleria de Cultura, Educació i Esport, per la qual es crea una Secció d'Educació Secundària a Orpesa.
-----------------------------------------------------------------------------------------------------------------------------------------------

### Dades del document

Número de DOGV
:   4669

Data del DOGV
:   14-01-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/13326


Data del document
:   10-12-2003

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Orpesa
    * ensenyament públic
    * centre d'ensenyament

ORDE de 10 de desembre de 2003, de la Conselleria de Cultura, Educació i Esport, per la qual es crea una Secció d'Educació Secundària a Orpesa. [2003/X13929]
  
El Mapa Escolar de la Comunitat Valenciana no va contemplar inicialment la creació d'un centre docent específic per a impartir les ensenyances d'Educació Secundària a Orpesa. Posteriorment, a la vista de l'evolució demogràfica de la població, es va considerar convenient modificar les previsions inicials i escometre la construcció d'un centre docent per a impartir Educació Secundària Obligatòria.
  
Atenent estes previsions, l'Ajuntament d'Orpesa, per acord adoptat en sessió plenària celebrada el 4 de juliol de 2003, ha cedit gratuïtament a la Generalitat Valenciana un solar de 13.704 m² en el sector Els Quarts-Est per a la construcció del centre docent previst en el mapa escolar, tot això en el marc de col·laboració establit en l'apartat tercer de la disposició addicional dèsset de la Llei Orgànica 1/1990, de 3 d'octubre, d'Ordenació General del Sistema Educatiu i el Reial Decret 2.274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
Per a albergar el citat centre docent, la Societat Mercantil Construccions i Infraestructures Educatives de la Generalitat Valenciana, SA (CIEGSA) gestiona la construcció d'un edifici escolar que s'ajustarà a les exigències establides en el Reial Decret 1.004/1991, de 14 de juny, pel qual s'establixen els requisits mínims dels centres que impartisquen ensenyances de Règim General no Universitari i en l'Orde de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, d'Educació Primària, d'Educació Infantil i Primària, d'Educació Secundària Obligatòria i d'Educació Secundària Completa de la Generalitat Valenciana.
  
La disposició addicional octava del Reglament Orgànic i Funcional dels Instituts d'Educació Secundària, aprovat per Decret 234/97, de 2 de setembre, de Govern Valencià (DOGV de 8.9.1997), configura les seccions d'Educació Secundària Obligatòria com a centres dependents d'un institut d'Educació Secundària i faculta la Conselleria de Cultura i Educació per a la creació i supressió d'estos centres. L'Orde de 31 de juliol de 1998, de la Conselleria de Cultura, Educació i Ciència (DOGV de 20.08.1998), regula les seccions dels instituts d'Educació Secundària.
  
En virtut d'això, i fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
Es crea, dependent de l'Institut d'Educació Secundària Violant de Casalduch de Benicàssim, codi 54589942, el següent centre docent:
  
Província: Castelló
  
Localitat: Orpesa
  
Denominació: Secció de l'Institut d'Educació Secundària Violant de Casalduch
  
Codi: 72186147
  
Adreça: Sector Els Quarts-Est
  
Composició: 8 unitats d'Educació Secundària Obligatòria
  
Capacitat: 240 llocs escolars
  
Segon
  
1. El centre iniciarà les seues activitats el curs acadèmic 2003/2004 i oferirà matrícula per a cursar Educació Secundària Obligatòria.
  
2. El centre impartirà el programa d'educació bilingüe: Programa d'Ensenyança en Valencià (PEV)
  
Tercer
  
El director territorial de Cultura, Educació i Esport de Castelló nomenarà l'equip directiu del centre, de conformitat amb el que establix l'Orde de 31 de juliol de 1998, de la Conselleria de Cultura Educació i Ciència, per la qual es regulen les seccions dels instituts d'Educació Secundària de la Comunitat Valenciana. Els nomenaments s'efectuaran segons el que establixen els articles 80.4 i 91.2 de la Llei Orgànica 10/2002, de 23 de desembre, de Qualitat de l'Educació
  
Quart
  
La Direcció General d'Ensenyament podrà modificar els programes d'educació bilingüe que s'implanten en esta orde. Així mateix, determinarà i gestionarà els fons necessaris per a la posada en funcionament i manteniment del centre, i el dotarà de l'equipament i material didàctic necessaris. A este efecte, la Direcció Territorial de Cultura, Educació i Esport de Castelló efectuarà l'oportuna i raonada proposta.
  
DISPOSICIÓ ADDICIONAL ÚNICA
  
El que establix esta disposició s'inscriurà al Registre de Centres Docents de la Generalitat Valenciana.
  
DISPOSICIÓ TRANSITÒRIA ÚNICA
  
El centre ocuparà, transitòriament i fins a la finalització de les obres de la seu definitiva, les instal·lacions provisionals ubicades en les parcel·les DO5 i P35 del PERI IV.
  
DISPOSICIONS FINALS
  
Primera
  
S'autoritzen les Direccions Generals de Personal Docent, de Règim Econòmic i d'Ensenyament perquè, en l'àmbit de les seues respectives competències, adopten les mesures necessàries per a l'aplicació i desenrotllament del que disposa la present orde.
  
Segona
  
La present orde entrarà en vigor el dia de la publicació en el Diari Oficial de la Generalitat Valenciana. No obstant això, els seus efectes s'entenen referits al dia 1 de juliol de 2003.
  
València, 10 de desembre de 2003
  
El conseller de Cultura, Educació i Esport,